tomron87/hebrew-wikipedia-sentences-corpus huggingface dataset:
תקציב הסרט עמד על 258 מיליון דולר, ובכך הפך לבין הסרטים היקרים ביותר בהיסטוריה של הוליווד, אחרי שודדי הקאריביים: סוף העולם, מלחמת הכוכבים עלייתו של סקייווקר, אווטאר והנוקמים מלחמת האינסוף שתקציבו עמד על 356 מיליון דולר.
בסופשבוע הראשון להקרנתו גרף הסרט סכום של 145 מיליון דולר בארצות הברית ובכך עקף את השיא של הכנסות לסופשבוע של שודדי הקאריביים: תיבה של איש מת.
נכון לדצמבר 2007 הכניס הסרט כ-891 מיליון דולר ברחבי העולם.
כמו כן, סרט זה לא היה מועמד לאף קטגוריה בטקס האוסקר ה-80, בעוד ששני הסרטים הקודמים בסדרה היו מועמדים במספר קטגוריות ואף זכו בפסלון אוסקר לאפקטים הוויזואליים הטובים ביותר (על "ספיידרמן 2").
דירוגי הסרט ב-IMDb וב- Rotten Tomatoes נמוכים מזה של הסרטים הקודמים.
נכון למרץ 2008, הציון ב-IMDb עומד על 6.6 וב-Rotten Tomatoes אחוז הביקורות החיוביות של העיתונאים עומד על 63%.
כמו לשני הסרטים הקודמים של ספיידרמן, גם לסרט זה יצא משחק בהפצתה של חברת Activision מספר ימים לפני הבכורה בארצות הברית.
המשחק יצא לקונסולות המשחק פלייסטיישן 3, Xbox 360, Wii, PSP, נינטנדו DS, פלייסטיישן 2, GBA וגם ל־PC
ספיידרמן הוא סרט גיבורי על אמריקאי המבוסס על דמות הקומיקס הפופולרית "ספיידרמן" שיצרו סטן לי וסטיב דיטקו.
הסרט הוא מבית סוני ומארוול קומיקס, והוא יצא לאקרנים ב-3 במאי 2002 בארצות הברית.
הסרט בבימויו של סם ריימי, ומככבים בו טובי מגווייר, קירסטן דנסט, ג'יימס פרנקו ווילם דפו בתפקידים הראשיים.
הסרט מבוסס על חוברות הקומיקס האחרונות שיצאו על איש העכביש בשנת 2000, עם זיקה לחוברות הישנות.
הוא זכה להצלחה בכך שגרף מעל 800 מיליון דולר ברחבי העולם, ועד 2015 הוא היה ממוקם במקום השביעי ברשימת העיבודים לסרטי קומיקס, אחרי "הנוקמים", "איירון מן 3", "הנוקמים: עידן אולטרון", "עלייתו של האביר האפל", "האביר האפל" ו"ספיידרמן 3".
לסרט זה נוצרו שני סרטי המשך בעקבות הצלחתו, "ספיידרמן 2" ו"ספיידרמן 3".
הסרט היה מועמד לשני פרסי אוסקר בקטגוריות הסאונד והאפקטים המיוחדים, כמו גם מועמדות לשישה פרסי סאטורן, מתוכם זכה בקטגוריית הפסקול הטוב ביותר.
בנוסף היה מועמד בפרס הוגו על העיבוד הדרמטי הטוב ביותר לסרט באורך מלא.
פיטר פארקר הוא תלמיד תיכון מחונן המתגורר בעיר ניו יורק עם דודו ודודתו, בן ומיי פארקר.
חייו של פארקר משתנים כאשר בעת סיור עם בני כיתתו במעבדת מחקר גנטי, אחד העכבישים המהונדסים גנטית עוקץ אותו בכף ידו.
כשזה קורה, פארקר מקבל כוחות בדומה לעכביש, כאשר הוא מפגין כוח וזריזות מרובה, כמו גם מפתח חוש המזהיר אותו מפני סכנות ויכולת לטוות קורים בעזרת מפרקי זרועו.
פארקר מבקש לנצל את כוחותיו ונענה למודעה המאפשרת זכייה כספית תוך התמודדות בזירת היאבקות, אך בעשייתו זאת, הוא מפספס הזדמנות לעצור פושע שמאוחר יותר הורג את דודו בשוגג.
פארקר לובש את זהותו של "ספיידרמן" ונוקם את מות דודו בדרך אותה דודו התווה לו - "כוח גדול מחייב אחריות גדולה" והופך לגיבור המגיח בכל אסון ומציל את הקורבנות.
בזמן הזה, מדען ואיש עסקים בשם נורמן אוסבורן אביו של חברו הטוב של פארקר הארי אוסבורן עורך ניסוי בתרכיב כימי המגביר יכולות פיזיות, ומנסה לשמור על חוזה צבאי בטרם יוצע לחברה מתחרה.
חברי מועצת המנהלים של חברתו מתכננים לקחת את הצעת החברה המתחרה, ובניסיון אחרון להוכיח את יעילותו של התרכיב, הוא מנסה אותו על עצמו.
בכך הדבר גורם לתגובות זעם בלתי נשלטות והתקף פסיכוטי.
הוא גונב מתקן ריחוף וחליפה משוריינת שהחברה פיתחה, ומחליט לנקום בחברי מועצת המנהלים, שהחליטה לפטרו, בדמותו של "הגובלין הירוק".
פיטר פארקר חייב להתמודד כעת עם שלושה דברים בחייו: עבודה חדשה בעיתון ה"דיילי ביוגל", קרב עם "הגובלין הירוק" ואהבתו למרי ג'יין ווטסון, בה מעוניין גם חברו הטוב (ג'יימס פרנקו) הארי אוסבורן.
במהלך הסרט הגובלין הירוק מנסה למשוך את ספיידרמן לצד שלו בטענה שרבים ימותו במאבק ביניהם.
ספיידרמן מסרב בתוקף והקרב ביניהם מתחיל.
לאחר מכן, במהלך ארוחת חג ההודיה נורמן מבין שפיטר, חברו של בנו, הוא ספיידרמן ומנצל זאת על מנת לתקוף את האנשים שפיטר אוהב.
לאחר שהארי מגלה על מערכת היחסים שנרקמה בין מרי ג'יין לפיטר, נורמן חוטף אותה וכן גם רכבל מלא באנשים ומציב בפני ספיידרמן בחירה.
אומנם ספיידרמן מצליח להציל את כולם אך הגובלין מטיס אותו לבניין נטוש ושם ספיידרמן והגובלין נאבקים זה בזה בקרב אלים וארוך.
במהלך הקרב פיטר מגלה שהגובלין הירוק הוא נורמן אוסבורן שמבקש מפיטר לחוס על חייו, אך באותו הזמן מפעיל סכינים נשלפים ממתקן הריחוף שלו וכמעט הורג את פיטר.
פיטר מתחמק ונורמן מת, נורמן מבקש מפיטר לא לגלות להארי את שעולל.
אחרי הקרב ומותו של נורמן, הארי מגלה את אביו המת כשספיידרמן מעליו וחושב שספיידרמן הוא שגרם למותו.
במהלך ההלוויה הארי נשבע לפיטר שהוא יתנקם בספיידרמן ופיטר ומרי ג'יין הופכים להיות חברים.
טובי מגווייר – פיטר פארקר/ספיידרמן
קירסטן דנסט – מרי ג'יין ווטסון
וילם דפו – נורמן אוסבורן/הגובלין הירוק, הנבל הראשי של הסרט.
ג'יימס פרנקו – הארי אוסבורן
ג'יי קיי סימונס – ג'יי ג'ונה ג'יימסון
קליף רוברטסון – בן פארקר
ג'ו מנגנלו – פלאש תומפסון
רוזמרי האריס – מיי פארקר
מיכאל פפג'ון – דניס קראדין, הגנב ש"הורג" את בן פארקר
ברוס קמפבל – קריין בזירת האגרוף.
קמפבל הוא חבר ילדות של סם ריימי, והשתתף במרבית סרטיו.
סטן לי – זקן שמציל ילדה קטנה בזמן הקרב בין ספיידרמן לגובלין הירוק בכיכר טיימס
לוסי לולס – נערת פאנק רוק (Punk rock)
מייסי גריי – בתפקיד עצמה
עם יציאת הסרט, חברת משחקי המחשב Activision יצרה משחק המחשב המבוסס על הסרט שכלל מספר סצנות מתוכו.
המשחק יצא למחשב האישי, לפלייסטיישן 2, ל-Xbox ואף לקונסולת גיים בוי אדוונס.
המשחק התאפיין בשדרוגים של גרפיקה, שליטה קלה ותזוזות מרביות של הדמויות.
הוא נמכר במיליוני עותקים לקונסולות השונות ונחשב כהצלחה בדיוק כמו הסרט שעליו התבסס.
ספיידרמן 2 הוא סרט גיבורי על אמריקאי והמשכו של "ספיידרמן", המבוסס על קומיקס מאת סטן לי וסטיב דיטקו.
הוא יצא לאקרנים ב-30 ביוני 2004 בבימויו של סם ריימי, והוא גרף סכום כולל של מעל 783 מיליון דולרים, פחות מקודמו, אך זכה לשבחים רבים על הנושאים שהוצגו בסרט ועל הנאמנות לקומיקס שבו.
הסרט היה מועמד לפרס אוסקר בשלוש קטגוריות, מהן זכה בקטגוריית האפקטים המיוחדים, ומועמד לשמונה פרסי סאטורן, בהם זכה בחמישה (סרט הפנטזיה הטוב ביותר, הבמאי, השחקן הראשי, הכתיבה והאפקטים המיוחדים).
כמו כן, הסרט היה מועמד לפרס באפט"א על האפקטים החזותיים והסאונד, ולפרס הוגו על העיבוד הדרמטי הטוב ביותר לסרט באורך מלא.
פיטר פארקר, כעת סטודנט שלומד באוניברסיטה.
הוא פוטר מעבודתו בפיצרייה "הפיצה של ג'ו" ועובד כצלם בעיתון הפופולרי "הדיילי ביוגל" בה מעסיקיו לוחצים להשיג צילומי ספיידרמן.
הוא נאלץ להתמודד עם דילמה קשה שמלווה אותו לאורך כל הסרט - לחיות כספיידרמן או כבן אדם רגיל?
הדילמה מתבטאת בדרכים שונות: באיבוד כוחותיו העל-טבעיים, רגשות אשם על שלא התייחס מספיק לחברתו ואהבתו הגדולה מרי ג'יין ווטסון, בקשיים להתמקד בלימודים בגלל היותו ספיידרמן, גיבור העל של העיר ניו יורק, וברצון להצליח בחייו כמו שהוא.
כל אותה עת פארקר ניצב כנגד אויב אימתני חדש - דוקטור אוטו אוקטביוס, מדען מבריק שהמציא זרועות מכניות רבות עוצמה, אך מאבד שליטה בהן בתאונת מעבדה מחרידה ובבית החולים אז הוא מחסל את כל המנתחים ונמלט.
אוקטביוס מציב לעצמו מטרה חדשה - לבנות מחדש את שנהרס ולהמשיך את פיתוח ההמצאה שלו ולא משנה מה יעמוד בדרכו.
חייו האישיים של פארקר מסתבכים יותר ויותר עקב זהותו הסודית עד שהוא מספר את האמת הקשה על מותו של דודו בן לדודתו.
האנשים שמסביבו - הפרופסור מהאוניברסיטה, הבוס שלו ג'ונה ג'יימסון ואף מרי ג'יין - מטיחים בו האשמות ומוסיפים ללחציו, שגומלים בליבו את ההחלטה לוותר על האחריות הגדולה שנתונה בידו - כוחות על-טבעיים - ולהשקיע בחייו האישיים.
בזמן הזה, אוקטביוס בונה אט אט את מעבדתו החדשה כאשר הוא נמצא באי-שפיות מוחלטת.
הוא יוצר קשר עם הארי אוסבורן, חברו הטוב ביותר של פארקר שמאז מות אביו (הגובלין הירוק) בקרב עם ספיידרמן חושב על דרכים לנקום בספיידרמן.
בסופו של דבר, אוסבורן מבטיח לאוקטביוס שיביא לו את החומרים הדרושים לסיום פיתוח המצאתו בתנאי שאוקטביוס יביא את ספיידרמן חי כדי שאוסבורן יוכל לנקום את מות אביו.
הארי בסוף מוריד את המסכה ומגלה שזה פיטר פארקר חברו הטוב ביותר ומשחרר אותו.
ספיידרמן מגיע למעבדתו של אוקטביוס, מנצח אותו ואומר לו שהוא צריך להשמיד את המכונה.
אוקטביוס מטביע את המכונה וטובע יחד איתה.
לאחר הקרב ומותו של אוקטביוס, מרי ג'יין מגלה את זהותו האמיתית של פיטר כספיידרמן.
בסוף הסרט מגלה הארי את מסכת הגובלין של אביו, שמדבר אליו ואומר לו לנקום את מותו.
ג'יימס פרנקו - הארי אוסבורן
אלפרד מולינה - דוקטור אוטו אוקטביוס/דוקטור אוקטופוס
דניאל גיליס - ג'ון ג'יימסון
רוזמרי האריס - מיי פארקר
אליזבת' בנקס - בטי בראנט
ברוס קמפבל - שומר הסף למחזה אליו מנסה פארקר להיכנס
סטן לי - זקן המציל אשה במהלך קרב בין ספיידרמן לדוקטור אוקטופוס
האל ספרקס - אדם במעלית שמנהל שיחה עם ספיידי
אמילי דשנל - נציגת קבלה שמסרבת לשלם על הפיצה שקיבלה באיחור
ונסה פרליטו - אחת ממשתתפות המחזה של מרי ג'יין
ג'ון לנדיס - אחד הרופאים שמנתחים את אוקטביוס
קליף רוברטסון - בן פארקר.
וילם דפו - נורמן אוסבורן.
מייד לאחר שסיים סם ריימי לעבוד על "ספיידרמן", הוא התחיל לחשוב על רעיונות לסרט המשך.
באפריל 2002 שכרו אולפני סוני את אלפרד גוף ומיילס מילר על מנת שיכתבו את התסריט לסרט ויכלילו בו את דוקטור אוקטופוס, הלטאה והחתולה השחורה כנבלים.
ב-8 במאי 2002, לאחר שפתח "ספיידרמן" בקופות עם $115,000,000 בסוף השבוע הראשון שלו, הודיעו אולפני סוני כי המשך יצא בשלהי 2004. הסרט קיבל תקציב של 200 מיליון דולר להפקה ומועד יציאתו נקבע ל-7 במאי 2004, ומאוחר יותר הצטרף דייוויד קפ לכתיבת התסריט לסרט.
בספטמבר 2002 נשכר מייקל שייבון לשכתב את התסריט לסרט.
השכתוב של שייבון הוביל לתפניות רבות אשר נגדו באופן חלקי את עלילת הקומיקס, המפיק אבי ארד דחה את שכתובו של שייבון עקב היותו "מסובך מידי".
ריימי סינן מכל הטיוטות והשכתובים של גוף, מילר, קפ ושייבון את החלקים שאהב לתסריט סופי אחד יחד עם התסריטאי אלווין סרג'נט.
ריימי הרגיש שעל הסרט לעסוק בסכסוכו של פיטר עם רצונותיו האישיים נגד אחריויות בתור ספיידרמן ולחקור את החיובי והשלילי בדרך בה הוא בחר, ועל כך שבסופו של דבר הוא מחליט שהוא יכול להיות דמות הרואית.
הסרט צולם בלמעלה ממאה אולפנים ומקומות, ובעיקר בניו יורק ובשיקגו.
שלב הצילומים החל ב-12 באפריל 2003 בעיר ניו יורק, וב-13 במאי 2003 עברו הצילומים ללוס אנג'לס.
האחראי על הצילומים היה מעצב ההפקה, ניל שפיסאק.
טובי מגוויר החליף כמה פעמים במהלך הצילומים את שחקניו הכפולים בפעלולים, ותוך כדי הוא אף הכניס כמה בדיחות לסרט באופן ספונטני.
לאחר זמן מה הושהו הצילומים למשך כשמונה שבועות, זאת על מנת לבנות את המאורה של דוקטור אוקטופוס.
שפיסאק החליט כי המאורה תיבנה במזח ממוטט שהוא מצא, כך לדעתו תשתקף התמוטטות חייו של אוקטופוס והפיכתו למפלצתי יותר ויותר.
לאחר שנלקחו חמש עשרה שבועות לבנות את מאורתו של דוקטור אוקטופוס החלו בה הצילומים, המאורה נבנה במיוחד על מנת שתוכל להצטלם ממוטטת בסצנת הסיום באופן אמיתי לחלוטין.
בשל ההתעכבות בבניית המאורה המשיכו הצילומים גם לאחר חג המולד ב-2003, לא כמתוכנן.
תקציב הסרט נאמד ב-200 מיליון דולר, כאשר 54 מיליון דולר מתוכם הוצאו על האפקטים הממוחשבים.
ביום הקרנתו הראשון, ה-30 ביוני 2004, הסרט שבר את השיא של כל הזמנים עם הכנסות של 40,442,604 דולר, והגיע במקום השני (אחרי "מטריקס Reloaded".) לבסוף הכנסותיו בארצות הברית נאמדו בכ-373 מיליון דולר, מה שמיקם אותו במקום השני ברשימת הסרטים המכניסים של אותה שנה, אחרי "שרק 2".
ברחבי העולם, הסרט הניב הכנסות של מעל ל-783 מיליון דולר, ובכך התמקם בשלישייה הפותחת (יחד עם "שרק 2" ו"הארי פוטר והאסיר מאזקבאן"), ונכון להיום הוא מדורג במקום השמיני ברשימת סרטי גיבורי העל, אחרי "הנוקמים", "איירון מן 3", "הנוקמים: עידן אולטרון", "עלייתו של האביר האפל", "האביר האפל", "ספיידרמן 3" ו"ספיידרמן".
אלפרד מולינה זכה אף במספר שבחים על תפקידו, ודורג לפי IMDb כ"נבל הטוב ביותר בסדרת סרטי ספיידרמן".
עם יציאת הסרט, חברת משחקי המחשב Activision הוציאה גם לסרט זה משחק המבוסס עליו למחשב האישי, ולקונסולות הפלייסטיישן 2, Xbox, לגיים בוי אדוונס ול-PSP.
המשחק כלל גרפיקה ואפקטים משופרים מקודמו ובניגוד אליו, נוספו לו מגוון אפשרויות ובונוסים.
מספר העותקים שנמכרו לקונסולות השונות היה נמוך מהמשחק המבוסס על הסרט הראשון.
ספיידרמן המדהים היא סדרת טלוויזיה מצוירת מבית סוני המבוססת על סדרת הקומיקס "ספיידרמן" של חברת מארוול קומיקס, שהחלה לשדר ב-8 במרץ 2008. בניגוד לסדרות קודמות, אנימציית הסדרה לא מציאותית, ומאופיינת בהגזמה.
הסדרה מציגה את חייו של פיטר פארקר, תלמיד תיכון בן 16, שקיבל כוחות על ונהפך לספיידרמן.
כספיידרמן פארקר נאלץ להילחם בנבלים ולהגן על עירו, ועדיין לנסות לנהל חיי חברה רגילים.
הסדרה הופצה בישראל תחת השם "ספיידרמן".
היא שודרה לראשונה בישראל ב-23 בדצמבר 2008 בערוץ הילדים.
היא שודרה במשך שתי עונות ובניגוד לסדרות הקודמות של ספיידרמן, הסדרה לא הצליחה לשחזר את הצלחת הסדרות הקודמות וירדה מהשידור כעבור שלוש שנים לאחר שידורה בישראל.
ב-7 באפריל 2022 HOT VOD Young העלו לשירות את הסדרה במלואה בדיבוב לעברית.
ספיידרמן המופלא הוא סרט גיבורי על אמריקאי המבוסס על סדרת הקומיקס "ספיידרמן" מבית סוני ומארוול קומיקס.
את הסרט ביים מארק וב, ומככבים בו אנדרו גארפילד, אמה סטון, מרטין שין, סאלי פילד, דניס לירי וריס איוואנס.
הסרט יצא לאקרנים בארצות הברית ב-3 ביולי 2012. זהו הסרט הרביעי בסדרת סרטי ספיידרמן, והוא אינו סרט המשך לקודמו "ספיידרמן 3" משנת 2007 בבימויו של סם ריימי, אלא אתחול מחודש לזיכיון הסרטים עם במאי וצוות שחקנים חדש.
הסרט מציג את סיפורו של פיטר פארקר, נער לא אהוב על בני גילו, כמי שרוכש את כוחות העכביש שלו בתקופת התיכון.
פיטר, יתום מאב ואם, גר אצל דודו בן ודודתו מיי.
יום אחד מגלה פארקר כי אביו היה מדען מבריק בתאגיד בשם "אוסקורפ".
פיטר מנסה לתור אחר חברו של אביו ועד מהרה פוגש את ד"ר קורט קונורס, מדען קטוע יד ושותפו של אביו, במהלך סיור באוסקורפ.
באותו סיור, פיטר ננשך על ידי עכביש מהונדס גנטית ורוכש כוחות על-טבעיים.
לאחר ריב עם דודיו, פיטר בורח למכולת שכונתית ונתקל ברוצח שכיר.
הוא עוזר לו שלא ביודעין להימלט, אך פיטר מתחרט על כך לאחר שדודו נרצח על ידי הרוצח.
הוא חש אשמה על כך שיכול היה לעצור זאת ומשתמש בכוחותיו ללוחמה בפשע תחת הזהות הסודית ספיידרמן.
לאחר ארוחה משותפת עם גוון סטייסי, חברתו לספסל הלימודים, בביתה (בה פיטר רב עם אביה לגבי מהות ספיידרמן בניו יורק וייצוגו), פיטר מגלה לגוון שהוא ספיידרמן, והשניים מתאהבים.
במקביל, פיטר נפגש עם ד"ר קונרוס ועוזר לו לפתח נוסחאות, שאמורות לעזור לד"ר קונרוס לרפא את ידו הקטועה.
לאחר מספר ניסויים כושלים, מצליחים השניים לפתח וירוס מתאים.
קורט לוקח לעצמו את הווירוס על מנת לרפא את ידו, אך דבר כלשהו משתבש, וקורט מתרפא, אך בו זמנית הופך ללטאת ענק שרוצה להרוס את העיר ולזרוע את הווירוס ברחבי העיר על מנת להפוך את כולם למשרתיו.
על ספיידרמן כעת להציל את כל מי שהוא אוהב, ללחום נגד הלטאה ולהציל את העיר מאובדן כללי.
(הסרט מסתיים בסצנת CGI בה רואים את ספיידרמן מתעופף בעזרת קורי העכביש מעל העיר ניו יורק)
בסצנה שלאחר הכתוביות קורט קונורס בכלא וחברו מדבר איתו על פיטר.
אנדרו גארפילד - פיטר פארקר/ספיידרמן.
אמה סטון - גוון סטייסי, אהובתו של פיטר.
מרטין שין - בן פארקר, דודו של פיטר שנרצח.
סאלי פילד - מיי פארקר, דודתו של פיטר.
דניס לירי - ג'ורג' סטייסי, קפטן משטרת העיר ניו יורק ואביה של גוון.
ריס איוואנס - דוקטור קורט קונורס/הלטאה, הנבל הראשי של הסרט.
כריס זילקה - פלאש תומפסון, בריון התיכון שמתעמר בפיטר פארקר.
אירפאן קאן - ד"ר ראג'יט ראת'ה.
סטן לי - מופיע (הופעת קמע) כספרן במהלך הקרב בין ספיידרמן והלטאה.
סקיילר ג'יסונדו - הווארד סטייסי
את המוזיקה לסרט נשכר להלחין ג'יימס הורנר.
בחודש מאי 2012, חשפה חברת סוני פרטים על הפסקול של הסרט.
וב תיאר את האות המוזיקלית של הורנר כמדהימה.
וב אמר: "רציתי ליצור פסקול שמרגיש מאסיבי אבל גם אינטימי וקטן".
כל המוזיקה של הסרט נכתבה והולחנה בידי ג'יימס הורנר.
ספיידרמן המופלא: מוזיקה מתוך הסרט
בחודש מאי 2010, הוליווד ריפורטר אמר שהשחקנים שנפגשו עם מארק וב יהיו כשירים לתפקיד הראשי כללו ג'יימי בל, אלדן ארנרייך, פרנק דילן, אנדרו גארפילד וג'וש האצ'רסון.
ביוני 2010 לוס אנג'לס טיימס דיווח כי המועמדות התרחב לכלול את אהרון ג'ונסון ואנטון ילצ'ין.
ב־1 ביולי 2010 אושרה הבחירה בגארפילד.
וב הצהיר כי הוא הרגיש שהוא יודע שגארפילד הוא הבחור הנכון כשצילמו קטעי וידאו שבהם הוא אוכל צ'יזבורגר תוך שהוא אומר לגוון להירגע.
אז סוני קיימה אודישנים לתפקיד פיטר הצעיר, שהיה צריך להידמות לגארפילד.
ווב אמר, "אני חושב שראינו את מקורו של ספיידרמן לפני כן אך לא את מקורו של פיטר פארקר".
ווב הרגיש שכשאתה מנסה לבנות את הסרט אתה חייב לבנות את הגיבור מהיסוד.
לכן הוא רצה שפארקר יתחיל בילדותו.
ספיידרמן וחבריו המופלאים היא סדרת טלוויזיה מונפשת שהופקה על ידי Marvel Productions, שבה כיכבו ספיידרמן, אייסמן וכוכב אש כשלישייה בשם "סופר-חברים", הנלחמים יחדיו נגד נבלי-על שונים.
בישראל שודרה הסדרה בערוץ המזרח התיכון בצמוד לתקופת השידור המקורי, ומאוחר יותר, בשנת 1992 בדיבוב עברי בערוץ הילדים.
במקור שודרה התוכנית ב-NBC כסרטון מצויר של שבת בבוקר.
ההרצה הראשונה של הסדרה הייתה בין השנים 1981 ל-1983 למשך שלוש עונות.
לאחר מכן שודרה בשידור חוזר שנתיים ברצף מ-1984 ל-1986 במקביל לסדרת הנפשה נוספת של ספיידרמן.
פיטר פארקר (ספיידרמן), בובי דרייק (אייסמן), ואנג'ליקה ג'ונס (כוכב אש) הם סטודנטים שלומדים באוניברסיטת אמפייר סטייטס.
לאחר שיחדיו הביסו את חיפושית והצליחו להחזיר לטוני סטארק (איירון מן) את הפאוור בוסטר שנגנב ממנו, השלישייה מחליטה להתאחד כקבוצה בשם סופר-חברים.
הם חיים ביחד בביתה של דודה מיי, יחד עם כלבת המחמד "לביאה" מסוג להאסה אפסו (שאומצה על ידי כוכב האש), כגיבורים הם נלחמים ברשעים שונים.
בחלק מהסיפורים משתתפות דמויות אחרות מיקום מארוול, כולל קפטן אמריקה, איירון מן, סאנפייר ואקס-מן של אמצע שנות ה-70.
אחת הדמויות הראשיות של הסדרה, כוכב אש נוצרה במיוחד עבור הסדרה כאשר הלפיד האנושי לא היה זמין (בשל בעיות משפטיות).
התוכנית המקורית הייתה שלספיידרמן יהיו חברים מבוססי קרח ואש, לכן אנג'ליקה ג'ונס (כוכב אש) נוצרה.
שמות טרום הייצור שלה כללו את "היטווייב", "סטארבלייז" ו"פיירפליי".
למעשה, התאוריה של הפרק הראשון ("ניצחונו של הגובלין הירוק") הייתה, כי המשתתפים המקוריים של מסיבת ליל כל הקדושים היו אמורים להיות פיטר פארקר, מרי ג'יין ווטסון, פלאש תומפסון וגוון סטייסי.
בשל אילוצי זמן, האנימציות היו עדיין בשימוש אבל הקולות הוקלטו מחדש.
זוהי כביכול הסיבה שמרי ג'יין ודמותה של כוכב האש מאוד דומות.
כוכב אש עושה את הופעת הבכורה שלה ביקום מארוול בחוברת Uncanny X-Men #193 ממאי 1985. היא מופיעה כחברה בהליונס, קבוצה של מוטאנטים בני עשרה אשר שימשו יריבים של המוטנטים החדשים (קבוצה דומה בהדרכתו של צ'ארלס אקסבייר).
ספיידרמן: סדרת האנימציה היא סדרת אנימציה אמריקאית המבוססת על סדרת חוברות הקומיקס ספיידרמן מבית מארוול קומיקס.
הסדרה הופקה לשידור על ידי אולפני מארוול עבור רשת Fox Kids והיא שודרה במשך חמש עונות ו-65 פרקים, החל מ-19 בנובמבר 1994 ועד 31 בינואר 1998.
סדרת ההנפשה היא השנייה באורכה של חברת מארוול קומיקס.
הראשונה היא אקס-מן: סדרת האנימציה, ששודרה במשך חמש עונות ו-76 פרקים.
הסדרה שודרה בישראל בין השנים 1995- 1996.
הסדרה מתמקדת בדמותו של פיטר פרקר והאלטר אגו שלו, ספיידרמן, במהלך שנות לימודיו באוניברסיטת אמפייר סטייט.
כבר בתחילת העלילה לפארקר יש את כוחות-העל שלו והוא צלם עיתונות עצמאי (פרילנסר) עבור העיתון הפיקטיבי "הדיילי ביוגל".
הסדרה כוללת את גלריית נבלי-העל הידועה של ספיידרמן, שכוללת את קינגפין, הגובלין הירוק, הובגובלין, הלטאה, דוקטור אוקטופוס, ונום, העקרב, הקרנף, מיסטריו, שוקר, אלקטרו, ביג וויל, מורביוס, קרנג' וזיקית.
סדרת ההנפשה כוללת קרוס-אוברים רבים עם גיבורי מארוול אקס-מן, ארבעת המופלאים, איירון מן ו-וור משין, דרדוויל, בלייד, דוקטור סטריינג', המעניש וקפטן אמריקה.
הפרקים הופצו בקלטות וידאו ו-DVD על ידי חברות ההפצה קלסיקלטת וגלובוס יונייטד.
הסדרה מורכבת מחמש עונות, כאשר כל עונה מחולקת למספר "קשתות סיפור".
סיפור המקור של האויבים של ספיידרמן
עונה זו נועדה להציג לצופים לראשונה את סיפור מקורם של חלק מהנבלים האייקוניים של ספיידרמן וביניהם הלטאה, מיסטריו, דוקטור אוקטופוס, סקורפיון וקרייבן הצייד.
בעונה זו ספיידרמן משתמש לראשונה בתחפושת השחורה שלו, לאחר שזאת הגיעה לכדור הארץ במסגרת נחיתת אונס של מעבורת חלל.
לאחר שספיידרמן מסיר מעצמו את הסימביוט, הסימביוט מתחבר עם כתב הדיליי ביוגל, אדי ברוק ובעקבות שנאתם העזה של ברוק והסימביוט את פארקר, נוצר ונום.
עונה זו מכירה לצופים את דמותו של ההובגובלין, פושע שמנסה לתמרן בין הקינגפין לבין נורמן אוסבורן עבור מטרותיו האישיות.
עונה זו מציגה קבוצה בשם "ששת המרושעים" המורכבת מנבלי על אותם הקינגפין גייס כדי להכניע את ספיידרמן.
למרות זאת, ספיידרמן מצליח להניסם (תוך שהוא מנצל את השנאה שיש להם אחד כלפי השני כדי להכניעם).
בעונה זו מוצגת מחלת המוטציה שתוקפת את ספיידרמן וגורמת לו להפוך ליצור עכבישי ענקי.
בסוף העונה, דוקטור קונורס מסייע לספיידרמן "להעביר" את מחלת המוטציה לנשר ובכך הוא מתרפא.
עונה זו מכילה פרקי קרוס-אובר עם סדרת הטלוויזיה "אקס-מן" ובמסגרתם, ספיידרמן מנסה להסתייע בחברי האקס-מן כדי למצוא פתרון למחלתו.
במסגרת ניסוי שפארקר עורך על עצמו במטרה למצוא פתרון למחלתו, הוא שומר מבחנה עם דמו בלוקר שלו באוניברסיטה.
למרות זאת, סטודנט שאפתן בשם מייקל מורביוס גונב את דמו של פיטר ובעזרת "המשלב הנאו-גנטי", המצאה של דוקטור קונורס ובעזרת דם ערפדים, הוא הופך את עצמו לערפד שצמא לדם (מכיוון שהסדרה נועדה לילדים, מורביוס צמא לפלזמה במקום והוא אינו הורג את קורבנותיו, אלא מחליש אותם עד כדי עילפון).
עונה זו מציגה לראשונה את דמותם של בלייד והמעניש בסדרה.
פיטר מסתייע בדוקטור סטריינג' במטרה להביס את ברון מורדו, שכישף את מרי ג'יין ושטף את מוחה.
ספיידרמן, שמעוניין להפסיק לתפקד כגיבור על, פוגש ילדה שמעריצה את ספיידרמן בעצתה של מאדאם ווב.
המפגש נקטע כאשר דוקטור אוקטופוס משתמש ברובוטים שלו במטרה להשתלט על מוחו של ספיידרמן ולבצע מעשי שוד, אך הוא מחולץ בעזרת אותה הילדה ונהגת מונית שבאות לעזרתו.
עונה זו מציגה מאבק משפטי שמתנהל כנגד פארקר, לאחר שהוא הופלל בפשע שלא ביצע על ידי בנו של הקינגפין, ריצ'רד פיסק.
ג'יי ג'ונה ג'יימסון מסייע לו מאחורי הקלעים ושוכר את שירותיו של עורך הדין מאט מורדוק (דרדוויל) שמסייע לפיטר לנקות את שמו ואף מסייע לספיידרמן לאחר מכן במלחמתו בקינגפין.
ספיידרמן נאלץ להילחם ב, שמשתמש בכוחותיו לפתיחת שערים בין ממדיים בכדי לשדוד בנקים ולהתעשר.
ספיידרמן מצליח לעצור את ונום וקארנג' מלגנוב את נשמות החיים במטרה לשחרר את השד דורמאמו.
בקשת הסיפור, אדי מתאהב במדענית שמנסה לרפאו מהתלות בסימביוט.
ההובגובלין והגובלין הירוק (נורמן אוסבורן) נלחמים ביניהם במטרה להשיג מכשיר שהומצא על בסיס הטכנולוגיה של הספוט ובעזרתו הם יכולים לפתוח שערים בין ייקומים.
בסוף העונה, הגובלין הירוק מגלה את זהותו האמיתית של ספיידרמן וחוטף את מרי ג'יין ווטסון כדי להתנקם בו.
בעונה זו, פלישיה הארדי, בתו של גנב לשעבר בשם "החתול", סוגרת עסקה עם הקינגפין ובמסגרתה היא מקבלת כוחות על בתמורה לעבודה אצלו.
לבסוף, פלישיה מצליחה לברוח מהקינגפין, לומדת מי הוא אביה והופכת לפורעת חוק.
בסופו של דבר, פלישיה מתאהבת בערפד מייקל מורביוס והשניים מחליטים לעזוב את ניו יורק ולהצטרף לצייד הערפדים בלייד במלחמתו נגד ערפדים ברחבי אירופה.
מיסטיריו חזר והוא לכד את מרי ג'יין לאחר שהוא התאהב בשחקנית קולנוע מפורסמת שבעקבות תאונה גופה הושחת והיא, בעזרתו של מיסטריו מתכננת להשתלט על גופה של מרי ג'יין.
בסופו של דבר, מיסטריו ואהובתו מוצאים את מותם באופן סופי.
חבורת לטאות שעברו מוטציה חוטפת את דוקטור קונורס כדי להמליכו עליהם (מכיוון שהוא יצר את הנוסחה שהפכה אותם למוטציות), אך ספיידרמן מחלץ את קונורס.
פיטר ומרי ג'יין מתחתנים, אך ירח הדבש שלהם מופרע על ידי היידרומן.
בסוף קשת הסיפור, מתברר שמרי ג'יין האמיתית נעלמה ושפיטר התחתן עם שיבוט שלה.
פיטר, יחד עם רובי רוברטסון וג'יי ג'ונה ג'יימסון, מגיע לבסיס סוכנות "ש.י.ל.ד" ולומד מניק פיורי על עבודתם האמיתית של הוריו ופעולותיהם כנגד הנבל הגולגולת האדומה.
לבסוף, ספיידרמן מסייע לקפטן אמריקה ולחבריו, צוות גיבורי על מזדקנים לעצור את הגולגולת האדומה בשנית, תוך הקרבת חייו של קפטן אמריקה.
ספיידרמן לומד שהיידרומן הוא שיבוט.
לאחר קרב מולו, מדען בשם מיילס וורן (התן) מוצא חתיכה מתחפושתו של ספיידרמן ונרמז לצופים שהוא ישבט גם אותו.
מאדאם ווב, ביחד עם ישות קוסמית בשם "הצופה" שולחים את ספיידרמן לכוכב לכת מרוחק במטרה שהאחרון ירכיב צוות שיפיל את שלטון הכוכב (המונהג על ידי דוקטור דום אותו הביאו אל הכוכב) בעזרת צוות שהוא יקים במטרה לבחון את יכולות המנהיגות שלו.
עונה זו מציגה לצופים את חברי ארבעת המופלאים ושאר גיבורי על שמסייעים לספיידרמן להביס את דום.
לאחר ששחרר את חייזרי הכוכב משלטונו של דום, ספיידרמן לומד על יקומים מקבילים בהם חיים גרסאות אלטרנטיביות שלו.
בעזרתם, ספיידרמן מצליח להביס ישות בשם "ספיידר קרנג'", גרסה מרושעת של ספיידרמן ולבסוף אף פוגש פנים מול פנים את יוצרו, סטן לי.
הסדרה מסתיימת כאשר ספיידרמן יוצא ביחד עם מאדאם ווב למצוא את מרי ג'יין האמיתית.
ספיידרמן המופלא 2 הוא סרט גיבורי על אמריקאי המבוסס על סדרת הקומיקס "ספיידרמן" מבית סוני ומארוול קומיקס.
את הסרט ביים מארק וב, וכיכבו בו אנדרו גארפילד ואמה סטון לצד אנסמבל שחקנים.
הסרט יצא לאקרנים בארצות הברית במאי 2014. זהו הסרט החמישי בסדרת סרטי ספיידרמן, והוא מהווה סרט המשך לסרט "ספיידרמן המופלא" מ-2012.
בדומה לקודמו, הסרט יצא בגרסת תלת-ממד וב-IMAX וגם בגרסת IMAX 3D ברחבי העולם.
הפקת הסרט החלה בשנת 2012, זמן קצר לאחר צאת הסרט הראשון לאקרנים.
בסרט כיכבו, לצד אנדרו גארפילד ואמה סטון, שחקנים כגון: דיין דיהן, ג'יימי פוקס, פול ג'יאמטי, פליסיטי ג'ונס, כריס קופר, קולם פאור ומרטון קסוקס.
הסרט הפך לשובר קופות עם הכנסות של 92 מיליון דולר בסוף השבוע הראשון.
הסרט הוכתר ברשימת שוברי הקופות במקום השישי כאשר הצליח להכניס כ-708 מיליון דולר ברחבי העולם וזכה להצלחה גדולה בקרב מעריציו של ספיידרמן.
תוכנן סרט המשך, "ספיידרמן המופלא 3", אך ב-10 בפברואר 2015, מארוול קומיקס ואולפני דיסני חתמו על הסכם עם אולפני סוני לפיו ספיידרמן יופיע בסרטי היקום הקולנועי של מארוול ויופק אתחול לסדרת הסרטים, ללא השחקן אנדרו גארפילד.
הסרט החדש בסדרה נקרא "ספיידרמן: השיבה הביתה" והוא יצא לאקרנים ב-7 ביולי 2017.
הסרט נפתח בסצנה שמתרחשת 12 שנים לפני אירועי הסרט הקודם.
ריצ'רד פארקר, אביו של פיטר, משמיד את עבודתו במעבדות אוסקורפ ובורח משם.
הוא יוצר הודעה מצולמת ומשאיר את פיטר אצל בן ומאי, דודיו.
הוא עולה עם אשתו לטיסה שבמהלכה הוא מנסה לשלוח את ההודעה המצולמת למעבדתו הסודית, אך הוא מותקף על ידי טייס המשנה, שהתברר שהוא רוצח שכיר של אוסקורפ.
לאחר מאבק ממושך שבמהלכו אשתו והרוצח נהרגו, המטוס נפגע ומתחיל לאבד גובה.
ריצ'רד מוודא שההודעה נשלחה ל"רוזוולט" ונהרג כתוצאה מהתרסקות המטוס.
12 שנים אחר כך, פיטר, כספיידרמן, רודף אחרי 3 שכירים של המאפיה הרוסית שניסו לשדוד משאית עם חומר מסוכן של אוסקורפ.
בדרך הוא מציל את מקס, טכנאי פשוט באוסקורפ שסובל מדימוי עצמי נמוך, אך ספיידרמן מעודד אותו להעריך את עצמו.
הוא עוצר את שני השכירים שירו על השוטרים, ואחר כך גם את הנהג של המשאית, אלכסיי סיסטביץ'.
מיד אחר כך הוא מגיע בדיוק בזמן לטקס סיום התיכון, רגע אחרי שגוון סיימה את נאומה.
פיטר מגלה לגוון שקשה לו להיות איתה בגלל ההבטחה שנתן לאביה לפני מותו שהוא לא יערב אותה או יסכן אותה במלחמותיו כספיידרמן, הוא רואה את דמותו משגיחה עליו בכל מקום.
גוון מתווכחת עימו ובסוף נפרדת ממנו בצער.
הארי אוסבורן מוזמן אל נורמן, אביו הגוסס, וזה מזהיר אותו מפני המחלה התורשתית חשוכת המרפא, ושהוא יכול למצוא את התרופה בעזרת מפתח שנתן לו.
נורמן נפטר והארי יורש את אוסקורפ.
פיטר מגיע להיפגש עם הארי כדי לנחמו על מות אביו, והשניים יוצאים לשיחה ארוכה.
בינתיים, מקס נקרא לתקן תקלה באחד מכבלי החשמל באוסקורפ שמספקים חשמל לכל העיר, אך הוא נופל עם הכבל למכל מלא בצלופחים ומתחשמל.
ראש הדירקטוריון של החברה, שמסוכסך עם הארי, משתמש בשמו בשביל למחוק את מקס ומה שקרה לו ממאגר הנתונים כדי למנוע תקרית תקשורתית.
מקס מתעורר בחדר המתים, ומגלה שהוא הפך ליצור כחול שרעב לחשמל.
הוא יוצא לרחוב, מוצא ריכוז כבלים מתחת לרחוב בטיימס סקוור ומתחיל "לאכול".
השוטרים מנסים לעצור אותו אך נכשלים.
ספיידרמן מנסה לדבר איתו אך בסוף הם נלחמים והוא עוצר אותו בעזרת זרנוק מים.
מקס נשלח למתקן ל"חולי רוח" של אוסקורפ בשם "רייבן קרופט".
בזמן שפיטר מנסה למצוא פתרון לעובדה שיורה הקורים שלו פגיע לחשמל, הארי קורא לו בדחיפות שיביא את ספיידרמן כי הוא מאמין שיוכל לגבור על המחלה בעזרת הדם שלו.
פיטר חושש שיקרה לו מה שקרה לקונור אם הדם לא יתאים לדמו אבל הוא דוחה את ההכרעה באמירה שהוא יקרא לספיידרמן.
הוא אכן מבקר את הארי כספיידרמן, אך אומר לו שלמען ביטחונו, הוא לא יכול לתת לו את הדם שלו.
הארי לא סולח לו, ונכנס לייאוש אובדני, אבל פלישיה חושפת בפניו את הסוד שלא כל הדגימות של קונור הושמדו והן מאוחסנות בבניין.
הארי משתמש במפתח שקיבל מאביו אך הוא לא מוצא את מיקום הדגימות שיצילו אותו.
במהלך החיפושים הוא מוצא תיעוד של מקס, המכיל פרטים על התאונה שעבר, הניסויים שנעשו עליו, העובדה שהחל לקרוא לעצמו "אלקטרו", ועל רצונו לנקום בספיידרמן.
ראש הדירקטוריון דונלד מנקן, שמההתחלה היה עוין להארי, מגיע ולוקח את תפקידו, בטענה שהוא טייח את התאונה של מקס (מנקן חתם בעצמו על הטיוח תוך זיוף שמו של הארי כדי להפלילו).
לאחר מכן הארי מגיע אל מוסד "רייבן קרופט" כדי לשחרר את מקס ושיעזור לו במלחמה נגד ספיידרמן.
הארי מצליח לשחרר אותו ועושה עימו עסקה לפיה הוא יקבל את כל החשמל שתכנן באוסקורפ, ואלקטרו בתמורה יעזור לו להשיג את הדגימות.
הארי ואלקטרו פורצים אל הבניין והורגים את שומר ראשו ויד ימינו הבכיר של דונלד.
הארי לוקח את דונלד באיומי אקדח אל אגף "הפרויקט המיוחד" כדי לקחת את ארס העכבישים.
אחר כך, הארי מבטיח את חלקו בעסקה של השניים ומעניק לאלקטרו את רשת החשמל הכללית של העיר ואלקטרו משתלט על רשת החשמל הכללית.
הארי ודונלד נכנסים אל אגף "הפרויקט המיוחד", שם דונלד מזריק להארי את תרופת ארס העכבישים.
אך במקום שתרפא אותו, התרופה הופכת אותו ליצור דמוי גובלין בעל ציפורניים ושיניים חדות כתער.
לאחר מכן הארי גונב את הציוד של אביו: חליפת "הגובלין הירוק" ודאון טכנולוגי מתקדם.
פיטר מנסה לגלות ממאי מה קרה להוריו.
בעזרת המטבעות שמצא בחפצי אביו הוא מגלה ש"רוזוולט" היא תחנת רכבת סודית שבה נמצאת המעבדה הסודית של אביו.
פיטר מגיע לתחנת הרכבת ומגלה את ההודעה שאביו השאיר על תוכניותיו של אוסקורפ.
הוא יוצא מהתחנה וגוון מספרת לו שהיא עומדת לעבור לאנגליה כי היא זכתה במלגה באוקספורד.
אך רגע לפני שהיא יוצאת, פיטר תופס אותה על הגשר של ניו יורק ומשכנע אותה לא לעזוב.
אלקטרו מגיע לשדה החשמל של "אוסקורפ", משבית את כל החשמל של העיר ונלחם נגד ספיידרמן בקרב ארוך וקשה.
בעזרתה של גוון שהגיעה למקום הקרב, הוא טוען את אלקטרו בחשמל רב מדי, ובכך הורג אותו.
לאחר הקרב עם אלקטרו, הארי מגיע עם הציוד החדש שלו ונלחם בספיידרמן שמגלה את זהותו האמיתית בתור פיטר.
הארי לוקח את גוון בטענה כי ספיידרמן אינו מעניק לאנשים תקווה אלא גוזל אותה מהם.
ספיידרמן והארי נאבקים זה בזה במגדל השעון של ניו יורק, אך לאחר הקרב עם הארי, גוון נופלת מגובה רב.
פיטר מנסה לתפוס אותה בעזרת הקורים שלו, אך מפרקתה של גוון נשברת כתוצאה מאפקט הצלפת השוט.
מותה של גוון שובר את פיטר, שמבקר את קברה כל הזמן.
פיטר לא מופיע כספיידרמן חמישה חודשים.
בינתיים, הארי, שכלוא במוסד של אוסקורפ "רייבנקרופט" מחליט לגייס צבא למלחמה נגד ספיידרמן.
הראשון שהוא מגייס הוא סיסטביץ'.
הוא משחרר אותו ונותן לו רובוט משוריין וחמוש דמוי קרנף וזה מתחיל ולזרוע הרס ברחובות העיר כשהשוטרים לא מצליחים לעצרו.
הילד שספיידרמן הציל מבריונים מגיע לזירת האירוע בתחפושת של ספיידרמן, ומתייצב מול סיסטביץ'.
בסצנה שאחרי הכתוביות ניתן לראות רמיזה לקבוצת ששת המרושעים, כאשר גוסטב פירס מטייל בארכיוני אוסקורפ ובוחן שלל גרסאות לחליפותיהם של ששת המרושעים.
אנדרו גארפילד - פיטר פארקר/ספיידרמן
אמה סטון - גוון סטייסי, אהובתו והחברה הטובה ביותר של פיטר שלבסוף נהרגת אחרי הקרב עם פיטר והארי.
דיין דיהן - הארי אוסבורן/הגובלין הירוק,חברו הטוב ביותר של פיטר, חבר ילדות שלו שהופך לבסוף ליריבו, הנבל המשני של הסרט.
ג'יימי פוקס - אלקטרו/מקס דילון, הנבל הראשי של הסרט.
קולם פיור - דונלד מנקן, העוזר של נורמן אוסבורן.
פול ג'יאמטי - ריינו/אלכסיי סיסטביץ',שכיר של המאפיה הרוסית לשעבר, הנבל השלישי של הסרט.
כריס קופר - נורמן אוסבורן, אביו של הארי אוסבורן.
פליסיטי ג'ונס - החתולה השחורה\פלישיה הארדי
סטן לי - הופעת קמאו
מרטון קסוקס - ד"ר קפקא, מנהל מכון רייבנקרופט.
דניס לירי - רוחו של קפטן ג'ורג' סטייסי.
הופעות קמע: סטן לי, מייקל מססי בתור גוסטב פירס (שידוע בכינויו אחרי הופעתו הקצרה מהסרט הקודם "האיש בצללים") ומקס צ'ארלס שגילם את פיטר פארקר בתור ילד גם בסרט זה ובסרט הקודם.
המפיק מאט טולמאץ' הצהיר כי צפויים יותר מספר סרטי המשך לספיידרמן המופלא.
בספטמבר 2012 מארק וב אישר כי הוא יעבוד על הבימוי של סרט ההמשך והכריז כי ברצונו ליצור יקום שיוכל לייצר שלל קווי עלילה.
באותו החודש אנדרו גארפילד ואמה סטון אישרו את ליהוקם לסרט ההמשך וחתמו על חוזה לשני סרטים נוספים לפחות.
אלקטרו הוכרז בתור הנבל הראשי בסרט ההמשך, והתפקיד הוצע לג'יימי פוקס שאישר את הליהוק.
בדצמבר 2012 מארק וב חשף כי דיין דיהן לוהק לתפקיד הארי אוסבורן וכי מרטין שין ישוב לגלם את תפקיד הדוד בן פארקר בסרט ההמשך, אם כי השחקן עצמו לא אישר את הידיעה על כך.
פול ג'יאמטי לוהק לתפקיד ריינו בפברואר 2013 ופליסיטי ג'ונס לוהקה לתפקיד המאהבת של הארי אוסבורן, כך אושר גם ליהוקו של כריס קופר לתפקיד נורמן אוסבורן.
בפברואר 2013 החלו הצילומי העיקריים לסרט.
לפי אולפני סוני, "ספיידרמן המופלא 2" הוא סרט ספיידרמן הראשון שצולם כולו מתחילתו ועד סופו בעיר ניו יורק והסרט הפך להפקת הגדולה ביותר שנעשתה בניו יורק.
הסצנות של מכון רייבנקרופט צולמו במכללה הימית של אוניברסיטת ניו יורק.
במהלך הצילומים אמה סטון ואנדרו גארפילד נראו עוטים מדי חניכה של טקס סיום תואר באוניברסיטה.
ביוני נחשפו תמונות בהן נראה דניס לירי המגלם את תפקיד הקפטן ג'ורג' סטייסי ובאותו החודש הושלמו סופית צילומי הסרט.
ב-20 ביולי 2013, מארק וב הכריז כי הנס צימר נבחר כדי להלחין את פסקול הסרט ביחד עם חבורת המוזיקאים "ששת המופלאים" וג'וני מאר ועם הזמר פארל ויליאמס.
השיר הרשמי של הסרט הוא "It's On Again" של אלישה קיז וקנדרינק לאמאר, השיר נכתב בהשראת הסרט והוא נשמע במהלך כתוביות הסיום של הסרט.
בנוסף, ביציאת הסרט לאקרנים באוסטרליה, זוהה הסרט עם שיר של להקת הרוק הכבד האוסטרלית "Tonight Alive" בשם "The "Edge.
בקליפ לשיר מופיעות סצנות שונות מן הסרט.
ספיידרמן המופלא 2 - פסקול הסרט המקורי, מהדורה רגילה
סוני תכננה במקור לייצר סרט בעל יקום משותף עם היקום הקולנועי של מארוול.
בשנת 2013 סוני הצהירה כי סרט ההמשך "ספיידרמן המופלא 3" ייצא ביוני 2016 עם אלכס קורצמן ורוברט אורצי כתסריטאי.
בנוסף הוכרז סרט רביעי בסדרה שיועד לצאת במאי 2018. הסדרה תוכננה גם לכלול סרט ספין-אוף לששת המרושעים עם דרו גודארד כתסריטאי ובמאי, שתוכנן לנובמבר 2016. חודשים מספר לאחר מכן, פורסם שסוני שכרה את לילה ג'וי נולאן כדי לכתוב סרט גיבורי על נשי בסדרה שתוכנן ל-2017.
בדצמבר 2013 ולאחר צאת הסרט "ספיידרמן המופלא 2" במאי 2014, הבמאי מארק וב ואנדרו גארפילד הודו שלמרות שהם רוצים לשתף פעולה בסרט שלישי בסדרה, לא ברור עד כמה האולפנים מוכנים להפקת סרט רביעי בסדרה.
בעקבות הביקורות המעורבות לסרט והכנסה הנמוכה ביחס למצופה מהזיכיון, עתיד סרט ההמשך עמד בסימן שאלה גדול.
ביולי 2014 רוברט אורצי עזב את העבודה על הסרט השלישי בסדרה כדי לעבוד על התסריט לסרט ההמשך של סטארטרק, "האויב בתוכנו - סטארטרק".
סרט ההמשך תכנן לגולל את שובו של נורמן אוסבורן והתמודדותו של פיטר פארקר עם מותה של גוון סטייסי.
תאריך צאתו לאקרנים נדחה לשנת 2018.
בדצמבר 2014 נודע שאולפני סוני ניהלו מגעים עם סם ריימי לביים טרילוגיה חדשה שתהיה משותפת ליקום הקולנועי של מארוול וכי הדמות תופיע בסרט ההמשך ל"קפטן אמריקה: חייל החורף".
דווח שאולפני מארוול לא היו מרוצים מכמה מהתנאים שסוכמו, לרבות זכויות הסרט שנותרים בידי סוני.
בפברואר 2015 אולפני סוני ומארוול יצאו בהצהרה משותפת לפיה ספיידרמן יופיע ביקום הקולנועי של מארוול, ובנוסף יופיע בסרט ההמשך לקפטן אמריקה 2 או בסרט על דמותו של דוקטור סטריינג'.
בנוסף הודיעו אולפני סוני כי סרט אתחול לדמותו של ספיידרמן ייצא ביולי 2017 עם קווין פייגי ואיימי פסקל כמפיקים.
הוכרז שהאולפנים ילהקו שחקן חדש לדמות ספיידרמן.
סוני הודיעו שחרף התוכניות עדיין בכוונתם להוציא סרט על ששת המרושעים (תוכניות אלו לעתיד בוטלו בעקבות פיטוריו של אנדרו גארפילד וסיום חוזהו עם סוני, ובעקבות מתקפת ההאקרים על סרטי סוני בנובמבר 2014).
על פי ההסכם בין האולפנים סוני יממנו ויפיצו את הסרט וימשיכו להחזיק בזכויות על ספיידרמן.
בעקבות הופעתו של גארפילד באין דרך הביתה, קמפיין מעריצים גדול החל במגמה בטוויטר עם 86 אלף ציוצים במהלך סוף השבוע של עליית הסרט תחת השם #MakeTASM3 (תכינו את ספיידרמן המופלא 3), שקרא לסוני לעשות סרט שלישי בסדרת "ספיידרמן המופלא" עם אנדרו גארפילד בתור ספיידרמן.
היו שהציעו שסרטי ספיידרמן המופלא יוכנסו מחדש ליקום ספיידרמן של סוני, עם ההצעה שהספיידרמן של גארפילד ילחם בגרסת הוונום של טום הארדי בסרט עתידי, המבוססת על שיחה ב"ספיידרמן: אין דרך הביתה" בה מתלונן פיטר פרקר של גארפילד שהגרסאות של מגווייר והולנד של פרקר זכו להילחם בחייזרים בזמן שהוא לא.
בחוברות הקומיקס של ספיידרמן קיימות דמויות משנה רבות שמככבות יחד עמו ומהוות נדבך חשוב בסיפורים השונים שנעשו על הדמות במרוצת השנים.
לאחר שהוריו מתו, פיטר פארקר גדל בידי דודתו האוהבת מיי פארקר ודודו בן פארקר, שמשמש לו כדמות אב.
לאחר שהדוד בן נרצח בידי שודד, דודה מיי היא למעשה משפחתו היחידה שנותרה בחיים, והשניים מאוד קרובים אחד לשני.
דמותו של ג'יי ג'ונה ג'יימסון מתוארת כעורך ראשי של מערכת העיתון "הדיילי ביוגל" ("הביוגל היומי").
הוא הבוס של פארקר ומשמיץ רבות את ספיידרמן מעל דפי העיתון.
רובי רוברטסון עובד תחתיו כמוציא לאור, אך בניגוד גמור אליו הוא נמנה מבין מעריציו של ספיידרמן.
יוג'ין "פלאש" תומפסון תואר בעבר בתור הביריון שנהג להציק לפיטר פארקר בבית הספר, אולם בשנים האחרונות נעשה חברו.
לעומתו, הארי אוסבורן - בנו של התעשיין נורמן אוסבורן - נחשב לחברו הטוב של פיטר, אך גם מתואר כיריבו.
לספיידרמן יש את גלריית הנבלים הידועה ביותר בקומיקס, יותר מאשר דמויות אחרות, והיא אחת מהגדולות ביותר - כמו גלריות הנבלים של סופרמן, באטמן ופלאש.
סדרות ספיידרמן השונות פרסמו מגוון סיפורים בהם הוא נלחם נגד מספר רב של נבלים.
כמו במקרה שלו, גם למרבית נבלי-העל של ספיידרמן יש כוחות-על אשר נובעים מתאונות שהתרחשו כתוצאה משימוש לא נכון בטכנולוגיה מדעית, ויש להם תלבושות וכוחות בסגנון חייתי.
מבין הנבלים שהתעמתו עם ספיידרמן במהלך השנים נמנים זיקית, הנשר, דוקטור אוקטופוס, סאנדמן, הלטאה, אלקטרו, מיסטריו, הגובלין הירוק (נורמן אוסבורן), קרייבן הצייד, העקרב, ריינו, שוקר והקינגפין.
"סאגת המשובטים" הציגה את דמותו של ד"ר מיילס וורן, "התן".
עם הזמן, הארי אוסבורן החליף את אביו כהגובלין הירוק, וכן הומצאה דמותו של הובגובלין אשר תחליף את הגובלין הירוק כנבל עד להחייאתו המחודשת.
לאחר שספיידרמן דחה מעליו את התלבושת השחורה הסימביוטית בסיפור "סאגת החליפה החייזרית", כתב ממורמר עם טינה לספיידרמן בשם אדי ברוק התמזג עם הסימביוט והפך לונום, בעל כוחות-על דומים לאלו של ספיידרמן.
לזמן קצר, ברוק הפך לבן בריתו של ספיידרמן כאשר הנבל הסימביוטי קרנג יצא למסע רצחני.
אויבים אלה של ספיידרמן הקימו יחדיו מספר קבוצות נבלי-על כמו ששת המרושעים.
דמות הופעה ראשונה תיאור הדמות מיי ובן פארקר Amazing Fantasy #15(אוגוסט 1962) דודו ודודתו של פיטר פארקר.
זוג נשוי ללא ילדים, שגידלו את פיטר מילדותו מיד לאחר מות הוריו.
בן, אשר היה אחי-אביו של פיטר, היה לפיטר גם כדמות אב וחונך.
בסיפור המקור של ספיידרמן מתואר כי לאחר שפיטר קיבל את כוחותיו, הוא נהג תחילה בקלות דעת ולא סייע בעצירת שודד שחלף על פניו.
בהמשך, הדוד בן נורה ונהרג על ידי אותו שודד.
פיטר הושפע קשות מהתקרית ומאז גיבש את כלליו כגיבור להתערב ולהילחם בפשיעה, כשהוא מאמץ את המשפט "עם כוח גדול באה אחריות גדולה" כסיסמה שמתארת את דרכו המוסרית.
בכמה גרסאות מתואר כי פיטר למד את המשפט מהדוד בן, על אף שבן מעולם לא הספיק להכיר את הכוחות והזהות של ספיידמן.
כנער, חי פיטר עם דודתו מיי שדואגת לו כמו אם.
הם חולקים דירה שבה פיטר משתדל שוב ושוב להחביא מדודתו ראיות לפעילותו כספיידרמן.
מיי מקבלת באהבה את חבריו של פיטר, ומספקת לפיטר עצות ואוזן קשבת כשהוא מתמודד עם אתגרי החיים, ואף עם אתגריו כגיבור על – ללא ידיעתה של מיי.
פלאש תומפסון Amazing Fantasy #15(אוגוסט 1962) הביריון השכונתי שלמד יחד עם פיטר פארקר.
לאחר סיום הלימודים, הוא התגייס לצבא ארצות הברית ובעקבות הלם קרב מתדרדר לאלכוהוליזם.
הופך ברבות השנים למארחו של סימביוט ונום.
ג'יי ג'ונה ג'יימסון The Amazing Spider-Man #1(מרץ 1963) העורך הראשי של מערכת העיתון "הדיילי ביוגל", בו עובד פיטר פארקר כצלם עיתונות.
מתעב את ספיידרמן ומכפיש את שמו בכל הזדמנות.
בטי ברנט The Amazing Spider-Man #4(ספטמבר 1963) מזכירתו של ג'יי ג'ונה ג'יימסון במערכת העיתון "הדיילי ביוגל".
פיתחה מערכת יחסים רומנטית עם פארקר, אך נפרדה ממנו לאחר שהאשימה את ספיידרמן במותו של אחיה.
למרות זאת, בין השניים נשמרת ידידות רבת שנים.
מרי ג'יין ווטסון The Amazing Spider-Man #25(יוני 1965) בהופעותיה הראשונות, מרי ג'יין ווטסון הייתה נערת מסיבות קלת דעת, שהתחרתה עם גוון סטייסי על ליבו של פארקר.
אולם, לאחר מותה של גוון, היא מתבגרת והופכת לחברתו הקרובה של פיטר פארקר.
במרוצת הזמן, השניים נישאים, אך בעקבות עסקה שהיא ופיטר ערכו עם השד מפיסטו כדי להציל את חייה של דודה מיי, הנישואין של השניים נמחקו מהמשכיות יקום מארוול.
הארי אוסבורן The Amazing Spider-Man #31(דצמבר 1965) חברו ללימודים של פיטר פארקר מילדות.
לא ידע שחברו הטוב ביותר הוא למעשה ספיידרמן, וכי אביו הוא הגובלין הירוק.
בשל מערכת היחסים הסבוכה עם אביו, הארי התדרדר לסמים.
לאחר הקרב הגורלי בין ספיידרמן לגובלין הירוק עקב מותה של גוון סטייסי, האשים את ספיידרמן במות אביו ונשבע לנקום את מותו.
בשל כך, הוא נהפך לגובלין הירוק החדש.
גוון סטייסי The Amazing Spider-Man #31(דצמבר 1965) חברתו הראשונה של פיטר פארקר, אשר חלקה באהבתו למדעים.
נהרגה במהלך מאבק בין הגובלין הירוק לבין ספיידרמן.
במציאות החלופית של בית אם, היא עדיין חיה ונשואה לפיטר.
ריצ'רד ומרי פארקר The Amazing Spider-Man Annual #5(נובמבר 1968) הוריו של פיטר פארקר.
ריצ'רד פארקר היה חייל עטור שבחים מהכוחות המיוחדים של צבא ארצות הברית אשר גויס על ידי ניק פיורי ל-CIA.
מרי פיצפטריק פארקר הייתה בתו של סוכן המשרד לשירותים אסטרטגיים שהלכה בעקבות אביה והפכה למתורגמנית ה-CIA ולמנתחת נתונים.
נתגלו כסוכנים כפולים במהלך משימה לחקור את הגולגולת האדומה ונהרגו בתאונת מטוס.
ג'וזף "רובי" רוברטסון The Amazing Spider-Man #51(אוגוסט 1967) מוציא לאור בכיר במערכת העיתון "הדיילי ביוגל" ומעריצו של ספיידרמן, אשר מגן על מעשיו ומתנגד לניסיונותיו של ג'יי ג'ונה ג'יימסון להכפיש את שמו.
אחת מהדמויות האפרו-אמריקניות הראשונות ששימשה כדמות משנה רצינית ולא כאתנחתא קומית.
בן ריילי The Amazing Spider-Man #149(אוקטובר 1975) שכפול גנטי של ספיידרמן ובן בריתו.
נחשב לשכפול מוצלח של פארקר, לאחר שהשכפול הראשון - קיין - התברר כבלתי יציב.
באמצעות המדע, מוטמעים בו זיכרונותיו של פיטר פארקר והוא האמין כי הוא פארקר האמיתי.
בחר בחיי נוודות לאחר שסירב להיכנע לדחף לרצוח את "שכפולו".
לאחר חמש שנות נדודים, הוא חוזר לניו יורק וחובר לספיידרמן תחת זהות סודית משלו כסקרלט ספיידר.
נהרג לאחר שהוא וספיידרמן מצילים את "הדיילי ביוגל" מפני פצצותיו של הגובלין הירוק.
בן יוריק Daredevil #153(יולי 1978) עיתונאי חוקר במערכת העיתון "הדיילי ביוגל".
יודע את זהויותיהם הסודיות של דרדוויל ושל ספיידרמן, ומשתמש בהם כמקור מידע.
השתמש במידע זה כדי לחשוף את הנבלים קינגפין והגובלין הירוק.
פיטר פארקר מצטרף אליו למשימות שטח כצלם.
פלישיה הארדיהחתולה השחורה The Amazing Spider-Man #194(יולי 1979) חברתו גיבורת-העל הראשונה של פיטר פארקר.
בתו של פורץ ידוע לשמצה.
בחורה מחושבת ודעתנית, שאימנה את עצמה באמנויות לחימה ואקרובטיקה והחליטה ללכת בדרכו של אביה לאחר מאורע טראומטי בעת לימודיה.
קיין Web of Spider-Man #119(דצמבר 1994) שכפול גנטי ראשון של ספיידרמן, שהתברר כבלתי יציב ומעוות.
מתפקד נכון להיום כסקרלט ספיידר השני.
מאטי פרנקלין Spectacular Spider-Man #262(נובמבר 1998) נערה צעירה ובעייתית שגדלה עם אביה לאחר מות אמה.
במהלך אירועי "אסופת החמישה", היא צותתה לשיחת טלפון בין אביה לבין נורמן אוסבורן.
היא מחליפה את מקומו של אביה באספה, ומוענקים לה כוחות שהיו מיועדים במקור לאוסבורן.
אובססיבית לספיידרמן (כולל רגשות רומנטיים מודחקים אליו), והחליפה אותו בזמן היעדרותו.
הדמות השלישית שנטלה את זהות ספיידרוומן.
בשנת 2009, סשה קרבינוף הקריבה את פרנקלין על מנת להקים לתחייה את בנה, ולדימיר.
רוח העכביש Edge of Spider-Verse(ספטמבר 2014) גרסה אלטרנטיבית של גוון סטייסי מיקום "ארץ-65".
במהופך מעלילת ההמשכיות הראשית, בגרסה זו גוון היא זו שנעקצת על ידי עכביש רדיואקטיבי וזוכה לכוחות-על דמויי עכביש ופיטר הוא זה שנהרג באירוע טרגי.
דמות הופעה ראשונה תיאור הדמות זיקית The Amazing Spider-Man #1(מרץ 1963) אויבו הראשון של ספיידרמן.
דמיטרי סמרדיאקוב הוא מרגל רוסי ואמן תחפושות.
אחיו החורג של קרייבן הצייד.
הנשר The Amazing Spider-Man #2(מאי 1963) אדריאן טומס הוא פושע זוטר שיוצר כנפיים הפועלות בעזרת אנרגיה מגנטית, העוזרות לו לשדוד תכשיטים ולחמוק מהשוטרים.
פיטר פארקר, מצטיין בלימודי המדע, הצליח לבנות מנגנון שעזר לנטרל את השדה המגנטי ולהשבית את הכנפיים.
אחרי שנתפס, נשלח הנשר לכלא, אולם הוא לא נשאר שם הרבה זמן.
בחוברת מספר 7, כעת זקן יותר, הוא בורח ומתעמת שוב מול ספיידרמן, הפעם עם כנפיים משוכללות יותר, וגונב מכשיר אשר מחזיר לו את צעירותו.
דוקטור אוקטופוס The Amazing Spider-Man #3(יולי 1963) ד"ר אוטו אוקטביוס הוא מדען מוערך שנוהג להשתמש בארבע זרועות מתכתיות בניסוייו.
כתוצאה של ניסוי שכשל, ארבע הזרועות מותכות לגופו ולמערכת העצבים שלו, מה שמטריף עליו את דעתו.
הראשון שהצליח להכניע את ספיידרמן במפגש הראשון ביניהם.
לאחרונה החליף גופות עם פיטר פארקר לאחר שגילה שהוא גוסס, אך עם הזמן המוניטין שלו כפושע התדרדר, וכאמצעי כפרה אחרון הוא הסכים להחזיר לתחייה את פארקר, במחיר מותו שלו.
סאנדמן/איש החול The Amazing Spider-Man #4(ספטמבר 1963) פלינט מרקו הוא פושע נמלט אשר קיבל את כוחותיו כשהגיע לחוף ים שבו התבצע ניסוי באנרגיה גרעינית.
האטומים בגופו מתערבבים במולקולות חול, מה שמאפשר לו לעצב את מאסת גופו כרצונו, לרבות שינוי מצב צבירת גופו וגודלו.
הלטאה The Amazing Spider-Man #6(נובמבר 1963) לאחר שאיבד את ידו במלחמה, ד"ר קורט קונורס הרגיש שאיבד חלק מעצמו והיה אובססיבי לגדלה מחדש.
במטרה לגדל מחדש את ידו הוא ערך ניסוי גנטי בעזרת DNA של זוחלים, שהשתבש והפך אותו ללטאה אנושית, לאובדן שליטה ופיתוח תכונות אלימות ואגרסיביות.
אולם, הוא הצליח למצוא תרופה שתרסן את השתלטות האלימות שבלטאה על מוחו.
אלקטרו The Amazing Spider-Man #9(פברואר 1964) בעת שעבד על חוטי חשמל, מקסוול דילון נפגע על ידי ברק.
כתוצאה מכך, הוא ניחן ביכולת לשלוט באנרגיה חשמלית על כל צורותיה, לרבות שליטה באויב באמצעות השתלטות על המעגליים החשמליים של המוח.
בנוסף, הוא יכול להשתמש בחשמל כדי להגביר את כוחו הפיזי, לשלוט במכונות, לעצב חשמל לרוחות חשמליים, למגן את גופו מפני התקפות על ידי מחסום חשמלי.
התלבושת שלו אופיינית בכך שיש לו מסכה בצורת ברק וחליפה בצבעים ירוק וצהוב.
מיסטריו The Amazing Spider-Man #13(יוני 1964) קוונטין בק היה פעלולן סרטים/קוסם (תלוי בגרסאות) שפנה לפשע.
הגובלין הירוק The Amazing Spider-Man #14(יולי 1964) נורמן אוסבורן הוא מדען שאפתן ואיש עסקים ממולח, בעל חברת "אוסקורפ" למוצרים טכנולוגים.
הוא ניסה על עצמו נוסחה נסיונית אשר העניקה לו כוחות על אך גם הטריפה עליו את דעתו.
אחד מאויביו הגדולים של ספיידרמן.
בנו הארי נטל את זהותו של הגובלין הירוק השני כדי לנקום את מותו של אביו.
קרייבן הצייד The Amazing Spider-Man #15(אוגוסט 1964) סרגיי קרבינוף הוא צייד מטורף וחסר רחמים אשר צד אחר ספיידרמן למטרות שעשוע.
העקרב The Amazing Spider-Man #20(ינואר 1965) ג'יי ג'ונה ג'יימסון, העורך הראשי של עיתון ה"דיילי ביוגל" ואחד ממתנגדיו הגדולים ביותר של ספיידרמן שכר חוקר פרטי בשם מקדונלד "מאק" גארגן ושידל אותו לנסות טיפול מוטגני חייתי.
הוא כעת עוטה חליפה דמוית עקרב.
בומרנג Tales to Astonish #81(יולי 1966) האוסטרלי פרדריק "פרד" מאיירס עבר לארצות הברית, ושם קיבל עבודה כמגיש בייסבול.
עם זאת, הוא פוטר לאחר שקיבל שוחד.
פרד קיבל שיחת טלפון מהאימפריה הסודית, שהפכה אותו לרוצח וחימשה אותו בארסנל בומרנגים רחב.
על אף שנלחם לראשונה בענק הירוק, בומרנג מזוהה כאויב של ספיידרמן.
ריינו The Amazing Spider-Man #41(אוקטובר 1966) אלכסיי מיקאילוביץ' סיטסביץ' הוא מהגר רוסי עני אשר השתתף בניסוי שאיחד בין פולימר קשיח במיוחד לעורו, דבר המקנה לו כוח אדיר.
שוקר The Amazing Spider-Man #46(מרץ 1967) הרמן שולץ הוא מהנדס אשר בנה לעצמו זוג כפפות היוצרות מטחי אנרגיה מרעידים.
הוא לובש חליפה צהובה עם משבצות אשר מגנה עליו מפני הכפפות.
עובד לרוב בשכירות בשביל הקינגפין.
קינגפין The Amazing Spider-Man #50(יולי 1967) וילסון פיסק הוא גנגסטר בכיר וראש המאפיה בניו יורק.
כיום הוא מזוהה יותר כאויב של דרדוויל, דמות קומיקס נוספת של מארוול קומיקס.
מורביוס The Amazing Spider-Man # 101(אוקטובר 1971) מייקל מורביוס הוא ביוכימאי זוכה פרס נובל אשר מנסה לרפא את עצמו ממחלת דם נדירה בכך שהוא עובר טיפול ניסיוני המערב תרפית הלם ועטלפי ערפדים.
במקום זאת, הוא מפתח סימנים של ערפד בעל תאווה לדם ואשר אלרגי לאור השמש.
ראש פטיש The Amazing Spider-Man #113(אוקטובר 1972) חבר במשפחת הפשע המאורגן מאג'יה, שכתוצאה מתאונה הוחלפה מרבית מגולגולתו בסגסוגת מתכת מסוג אדמנטיום, מה שמשווה לה צורת פטיש.
פועל בסגנון שנות ה-20 של המאה ה-20. הובגובלין The Amazing Spider-Man #238
(מרץ 1983) חמש דמויות נטלו עד כה את זהות ההובגובלין.
הידוע מביניהם, רודריק קינגסלי, היה מעצב אופנה מיליונר כאשר השיג את ידו על נשקיו של הגובלין הירוק לאחר מותו לכאורה של הגובלין הירוק.
הוא משפר את הנוסחה של נורמן אוסבורן ובכך מקבל כוחות על, אולם בלי שתיטרף עליו דעתו.
ארנולד דונובן היה עובד של קינגסלי כאשר נחשף בעצמו לנוסחה של הגובלין הירוק.
הידרו-מן The Amazing Spider-Man #212(ינואר 1981) מוריס "מורי" בנץ' קיבל את כוחות העל שלו כאשר הושלך מסיפון אוניית משא למים בהם בוצעו ניסויים בעלי קרינה רדיואקטיבית בלתי ידועה.
שילובו של הניסוי עם הלחצים הגדולים של מעמקי האוקיינוס הפך אותו לבעל כוחות שליטה במים.
ונום The Amazing Spider-Man #299(אפריל 1988) טפיל חייזרי מעולם אחר (הקרוי "סימביוט"), השתלט על אדם בשם אדי ברוק שאיבד את עבודתו ואת המוניטין שלו בגלל פיטר ומחפש נקמה.
ונום הוא אחד מאויביו האימתניים ביותר של ספיידרמן, בעיקר עקב המרמור והשנאה של אדי ברוק כלפי פיטר פארקר/ספיידרמן, מוקד שנאה שמשרת את מטרותיו של הסימביוט.
הוא מצויד בכל כוחותיו של ספיידרמן, אם כי חסין לחוש העכביש שלו.
קרנג' The Amazing Spider-Man #361(אפריל 1992) שילוב בין הסימביוט הטפיל ורוצח פסיכופת בשם קליטוס קסדי, שותפו לתא של אדי ברוק, הדוגל במעשי רצח וכאוס ולעיתים אף חזק ומסוכן יותר מספיידרמן.
לילי הוליסטר Amazing Spider-Man #545(ינואר 2008) חברתו של הארי אוסבורן שנעשתה לגרסה מפלצתית של הגובלין הירוק בשם "אימה".
תינוקה שלה ושל הארי היה מוקד עלילת "מוצא המינים" לאחר שדוקטור אוקטופוס ממין כי ה-DNA שלו מכיל את התרופה למצבו הסופני.
נעשתה לגיבורת-על לאחר שרופאה ממצבה בידי ספיידרמן ונעשתה ל"מלכת החתולים" באירועי "הציר".
היורשים Superior Spider-Man #33(נובמבר 2014) שבט משפחתי מעולם הנול (ארץ-001) של ציידי טוטמים, בעלי התנהגות טיפוסית של ערפדים השואבים את כוח החיים מקורבנותיהם.
הופיעו במהלך קשת הסיפור "יקום העכביש".
ספיידרמן, דמות קומיקס של גיבור על שנוצרה על ידי סטן לי וסטיב דיטקו ושהופיעה בחוברות קומיקס בהוצאת מארוול קומיקס, הופיעה כדמות ראשית בשמונה סרטי לייב אקשן מאז שהופיעה לראשונה בשנת 1962.
בשנת 1999, הזכויות הקולנועיות על ספיידרמן נרכשו על ידי סרטי סוני לאחר שהיו בקיפאון למשך כמעט 25 שנה, מאז צאתו של סרט לייב אקשן ראשון של ספיידרמן בשנת 1977. סוני רכשה ממטרו גולדווין מאייר את התסריטים הקודמים שפותחו בידי קנון גרופ, סרטי קרולקו וניו קנון.
בנוסף, האולפנים שכרו את התסריטאי דייוויד קפ שיעבוד על שכתוב תסריטו של ג'יימס קמרון.
סם ריימי התכוון להמשיך את סדרת ספיידרמן שלו, אולם בעקבות חילוקי דעות שהתגלעו בינו לבין אולפני הסרטים וכן חוסר שביעות רצונו מהסרט השלישי, הוא עזב את הפרויקט והוחלט לאתחל את סרטי הסדרה עם במאי ושחקנים חדשים.
הסרט הראשון בסדרת ספיידרמן של סם ריימי יצא לאקרנים ב-3 במאי 2002, לאחר שצילומי הסרט נערכו בערים ניו יורק ולוס אנג'לס בין 8 בינואר ל-30 ביוני 2001. עם צאתו, הסרט זכה להצלחה קופתית עם סכום הכנסות של כ-821 מיליון דולר לעומת תקציב הפקה של כ-140 מיליון דולר.
סרט זה היה הראשון בתקופתו שעבר את רף מאה מיליון הדולרים להכנסות בסוף השבוע הראשון להקרנתו.
הוא היה מועמד לפרס אוסקר בקטגוריות האפקטים המיוחדים ועיבוד הסאונד, לפרס הוגו על העיבוד הדרמטי הטוב ביותר וכן לפרס באפט"א על האפקטים המיוחדים.
הסרט מביא את מעלליו של פיטר פארקר (מגולם על ידי טובי מגווייר), תלמיד תיכון יתום מאב ומאם, אשר מנסה להשיג את תשומת לבה של שכנתו מרי ג'יין ווטסון (מגולמת על ידי קירסטן דנסט).
בזמן טיול כיתת המדעים, פיטר ננשך בידי עכביש-על מהונדס גנטית.
כתוצאה מכך, פיטר מפתח כוחות על-אנושיים, ביניהם כוח ומהירות מוגברים וכן היכולת לטפס על קירות ולייצר קורי עכביש.
אחרי שדודו האהוב בן (מגולם על ידי קליף רוברטסון) נרצח – רצח שאותו פיטר יכול היה למנוע בקלות – הנער מבין שעליו להשתמש בכוחותיו החדשים כדי להגן על העיר ניו יורק.
בינתיים, התעשיין האמיד נורמן אוסבורן (מגולם על ידי וילם דפו) ואביו של חברו הטוב של פיטר הארי אוסבורן (מגולם על ידי ג'יימס פרנקו) מזריק לעצמו נסיוב נסיוני לשיפור יכולות אשר גורם להתפתחותה של אישיות פסיכוטית ורצחנית.
הוא עוטה על עצמו חליפת קרב צבאית והופך לגובלין הירוק השדוני, שמטיל את חתתו על העיר.
פיטר כספיידרמן צריך ללחום בגובלין הירוק ולנסות להביע את רגשותיו האמיתיים כלפי מרי ג'יין.
סרט ההמשך יצא לאקרנים ב-30 ביוני 2004, לאחר שצילומי הסרט נערכו בערים שיקגו ולוס אנג'לס בין אפריל לדצמבר 2003. הסרט זכה לביקורות משבחות, ונחשב לסרט הקומיקס הטוב ביותר עם הכנסות של למעלה מ-800 מיליון דולר.
הוא זכה בפרס אוסקר בקטגוריית האפקטים המיוחדים וחמישה פרסי סאטורן בקטגוריות סרט הפנטזיה הטוב ביותר, הבמאי, השחקן הראשי, הכתיבה והאפקטים המיוחדים.
שנתיים לאחר מאורעות הסרט הראשון, פיטר פארקר נאבק לשמור על איזון בין חייו כגיבור-על לבין חייו הפרטיים.
מרי ג'יין כעת מאורסת לבנו של ג'יימסון, וחברו הטוב הארי אוסבורן נשבע לנקום בספיידרמן על מות אביו.
כל אותם מתחים שבחייו הכפולים של פיטר גורמים לכוחותיו להיחלש, והוא חוזה בעלייתו של איום חדש בדמותו של דוקטור אוקטופוס – מדען מטורף בשם אוטו אוקטביוס (מגולם על ידי אלפרד מולינה) בעל ארבע זרועות מכניות המחוברות לעמוד השדרה שלו.
אוקטביוס מחפש לשחזר ניסוי מדעי מסוכן של היתוך גרעיני שיכול להשמיד את ניו יורק, ויוצא למסע הרס ברחבי העיר.
פיטר חייב להגיע להחלטה בין חיים רגילים להם הוא משתוקק לבין האחריות המוטלת עליו להגן על ניו יורק כספיידרמן.